какви са възможностите за лечение при хронична бъбречна недостатъчност?
пациентите с бъбречна недостатъчност могат да получат животоспасяващо лечение чрез диализа. методът на диализата има две разновидности - хемодиализа и перитонеална диализа. и при двете приложения се филтрират отпадъчните продукти - докато при хемодиализата тази процедура се извършва чрез свързване към машина, при перитонеалната диализа кръвта се пречиства с помощта на специална мембрана. при тези методи се прилага и индивидуален диетичен план. друг метод за лечение е бъбречната трансплантация, която в последно време се утвърждава като най-добро решение при бъбречна недостатъчност. работата по пречистване на отпадъчни продукти, която при диализата се извършва в три дни от седмицата, се поема от присадения бъбрек и се осъществява всяка минута и всяка секунда. заедно с това той изпълнява всички функции, необходими за нормалното функциониране на организма на здравия човек. така се премахват отрицателните ефекти на диализата и пациентите водят начин на живот близък до този отпреди отключването на заболяването и се радват на добро здраве. в резултат от това качеството на живот на пациентите се повишава и животът им се удължава 2-2,5 пъти в сравнение с диализата. бъбречната трансплантация е добра алтернатива за нуждаещи се от диализа пациенти, стига състоянието им да го позволява.